cyanic-selkie/wikianc huggingface dataset:
கனககிரி
கோயில்
கனகச்சலபதி கோயில் கனகிரியின் நாயக்கர்களால் கட்டப்பட்டது. கோயிலின் அரங்குகள் மற்றும் தூண்கள் விசயநகர காலத்திலிருந்து வந்த தென்னிந்திய கட்டிடக்கலைக்கு ஒரு தனித்துவமான எடுத்துக்காட்டுகளாகும். இங்குள்ள கோபுரங்கள் மற்றும் சுவர்கள் சிற்பங்களால் அலங்கரிக்கப்பட்டுள்ளன. கறுப்பு மெருகூட்டப்பட்ட கல், அரைச்சாந்து மாதிரிகளில் ராசா மற்றும் ராணி சிலைகளும் புராணகால உருவங்களின் மரச் சிலைகளும் இந்த அலங்காரத்தில் இடம்பெற்றுள்ளன. இங்குள்ள கனககிரி சமண தீர்த்தம் என்பது 5 அல்லது 6 ஆம் நூற்றாண்டில் மேற்கு கங்கை வம்சத்தால் கட்டப்பட்ட சமண கோவிலின் ஒரு வளாகமாகும். வெங்கடப்ப நாயக் கட்டிய அரசர்களில் குளியல் குளம் கனகிரியின் புறநகரில் கட்டப்பட்டுள்ளது.
கோட்டை
கனககிரியிலிருந்து 20 கி.மீ தொலைவில் உள்ள ஏமகுத்தா கோட்டை கந்துகலி குமார ராமாவின் கம்மடதுர்கா கோட்டைக்கு அடுத்ததாக உள்ளது. இந்த கோட்டை 14 ஆம் நூற்றாண்டில் கட்டப்பட்ட்தாகும். இந்த கோட்டையில் தசரா கொண்டாடும் துர்கா தேவியின் கோயில் உள்ளது.
உற்சவம்
கோயிலுடன் தொடர்புடைய கனககிரி உற்சவம் ஒவ்வோர் ஆண்டும் பங்குனி மாதத்தில் இங்கு நடைபெறுகிறது.
இவற்றையும் காண்க
பகுப்பு:கர்நாடகத்தில் சுற்றுலாத் துறை பகுப்பு:விஜயநகரப் பேரரசு
டேர் மாளிகை
டேர் மாளிகை (Dare House) சென்னையிலுள்ள ஓர் எழில்படுக் கட்டிடம் ஆகும். இதில் தற்போது முருகப்பாக் குழுமத்தின் அலுவலகங்கள் அமைந்துள்ளன. 1938க்கும் 1940க்கும் இடையில் கட்டப்பட்ட இந்தக் கட்டிடம் வில்லியம் டேர் என்ற ஆங்கிலேய அதிகாரியின் நினைவாக பெயரிடப்பட்டுள்ளது. வில்லியம் டேர் 1819-1838 காலகட்டத்தில் பாரி & கோ நிறுவனத்தின் ஒரு பங்காளியாக இருந்துள்ளார். இதனாலேயே இந்தக் கட்டிடம் அமைந்துள்ள ஜார்ஜ் டவுன் பகுதி பரவலாக பாரி முனை என வழங்கப்படுகின்றது. தற்போது ஈஐடி பாரி நிறுவனம் முருகப்பா குழுமத்தின் முதன்மை நிறுவனமாக விளங்குகின்றது.
வரலாறு
இந்தக் கட்டிடம் உள்ள பகுதி முன்பு முத்தையால் பேட்டையின் பகுதியாக இருந்தது. 1758-59இல் கர்நாடகப் போரில் புனித ஜார்ஜ் கோட்டை முற்றுகையின்போது இங்குதான் பிரெஞ்சுப் படைகளின் பீரங்கிகள் வைக்கப்பட்டிருந்தன. போர் முடிவடைந்த பிறகு மீண்டும் இத்தகைய நிலை ஏற்படாதிருக்கும் பொருட்டு இங்கிருந்த கருப்பர் நகரம் முற்றிலுமாக தரை மட்டமாக்கப்பட்டு திறந்தவெளி உருவாக்கப்பட்டது. எஸ்பிளேடு என அழைக்கப்பட்ட இப்பகுதியை ஆறு எல்லைக் கம்பங்களைக் கொண்டு அடையாளமிட்டனர். இதில் தற்போது ஐந்து அழிந்துவிட்டன. எஞ்சிய ஒன்று டேர் மாளிகை வளாகத்தினுள் இன்றுமுள்ளது.
பிரித்தானிய கிழக்கிந்திய நிறுவனத்தின் முதன்மைப் பொறியாளராக இருந்த ஜான் கால் இங்கு பூங்கா மாளிகையைக் கட்டினார். இதுவே இங்கு கட்டப்பட்ட முதல் கட்டிடமாகும். இதனை பின்னர் ஆற்காட்டரசர் மொகமது அலி கானிற்கு விற்றார்.
ஈஐடி பாரி நிறுவனம்
இந்தியத் துணைக்கண்டத்தின் மிகத் தொன்மையான வணிக நிறுவனங்களில் ஈஐடி பாரி ஒன்றாகும்; இதனை 1780களில்  வேல்சிலிருந்து இந்தியா வந்த தாமஸ் பாரி என்ற வணிகர் துவக்கினார். 1788இல் சூலை 17 அன்று வங்கி மற்றும் சில்லறை வணிக நிறுவனமாகத் துவக்கினார்.
1819இல் "பாரி & டேர்" என பெயர் மாற்றம் செய்யப்பட்டது; ஜான் வில்லியம் டேர் பங்காளியாக இணைந்தார். நாளடைவில் பாரி நிறுவனமும் ஈஸ்ட் இந்தியா டிசுடில்லரிசு (East India Distilleries) என்ற நிறுவனமும் இணைக்கப்பட்டு ஈஐடி பாரி என அழைக்கப்பட்டது. 1981இல் இதன் முதன்மை உரிமையை முருகப்பா குழுமம் நிதி நிறுவனங்களிடமிருந்து பங்குகளை வாங்கிப் பெற்றது.
முருகப்பாக் குழுமம்
முருகப்பா குடும்பத்திற்கு பெருமளவில் உரிமையுடைய இந்த நிறுவனங்கள் 1900களில் நிறுவப்பட்டது. . இந்தக் குழுமத்தில் இந்திய தேசிய பங்கு சந்தையிலும் மும்பை பங்குச் சந்தையிலும் பட்டியலிடப்பட்ட நிறுவனங்கள் உட்பட 28 நிறுவனங்கள் அடங்கியுள்ளன. சென்னையைத் தலைமையிடமாகக் கொண்டு இயங்குகின்றது. இதில் உள்ள முதன்மை நிறுவனங்கள்: கார்பொரண்டம் யூனிவர்சல், சோழமண்டலம் முதலீடு மற்றும் நிதி நிறுவனம், சோழமண்டலம் பொதுக் காப்பீடு நிறுவனம், கோரமண்டல் இன்டர்நேசனல், கோரமண்டல் பொறியியல் நிறுவனம், ஈஐடி நிறுவனம், பாரி அக்ரோ, டியூப் இன்வெஸ்ட்மென்ட் ஆகியன. கோவையிலுள்ள சாந்தி கியர்சு இந்தக் குழுமத்தினுடையதாகும்.
இக்குழுமத்தின் தற்போதைய செயல் தலைவராக எம்.எம்.முருகப்பன் செயல்படுகின்றார். . தேய்ப்புப் பொருட்கள், தானுந்து உதிரிபாகங்கள், மிதிவண்டிs, சீனி, வேளாண் கருவிகள், உரங்கள், பெருந்தோட்டங்கள், உயிரிப் பொருட்கள், ஊட்டச்சத்து மருந்துகள் என பல துறைகளிலும் விரிந்துள்ளனர். இத்துறைகளில் முன்னணி பன்னாட்டு நிறுவனங்களுடன் ஆழ்ந்த பிணைப்புகளைக் கொண்டுள்ளனர். இந்தியாவின் 13 மாநிலங்களிலும் உலகின் ஐந்து கண்டங்களிலும் பரந்துள்ளனர்.
இக்குழமத்தின் முன்னணி வணிகச் சின்னங்களாக பிஸ்ஏ, எர்குலிசு, பால்மாஸ்டர், அஜாக்சு, பாரிசு, சோழா, பரம்போசு ஆகியன உள்ளன. இதன் வருமானம் INR 300 பில்லியனாக உள்ளது;இதில் 35,000 பணியாளர்கள் வேலை பார்க்கின்றனர். .
இந்தக் குழுமத்தின் அடிக்கல் 1900இல் ஏ.எம்.எம்.முருகப்பா செட்டியாரால் நிதி நிறுவனமாக தொடங்கப்பட்டது. பர்மாவில் (தற்போது மியான்மர்) துவங்கப்பட்ட இந்த நிறுவனம் பின்னர் மலேசியா, இலங்கை, இந்தோனேசியா, வியட்நாம் நாடுகளில் விரிவடைந்தது. 1930களில் இந்தியாவில் கால் பதித்தது.
வெளி இணைப்புகள்
பகுப்பு:சென்னைக் கட்டிடங்கள்
பெரும் பொருளியல் நிலைத் தேக்கம்
பெரும் பொருளியல் நிலைத் தேக்கம் (Great Recession  (சில நேரங்களில் குறைந்த தேக்கநிலை,  நீள் தேக்கநிலை, என்றும்  2009இன் உலக தேக்கநிலை  ) 2000களின் பத்தாண்டுகளில் ஏற்பட்ட உலகளாவிய பொருளியல் சரிவைக் குறிக்கிறது. இத்தேக்கநிலையின் தாக்கம் தொடர்ந்து பல ஆண்டுகளுக்கு இருந்து வந்துள்ளது.
ஒவ்வொரு நாட்டிலும் இந்த தேக்கநிலை எப்போது துவங்கியது, முடிந்தது என்பதில் பெரும் வேறுபாடுகள் உள்ளன; சில நாடுகள் இத்தேக்கநிலையை உணரவில்லை. சீன மக்கள் குடியரசு, இந்தியா, ஆஸ்திரேலியா, தென் கொரியா, இந்தோனேசியா போன்ற நாடுகள் எவ்வித தேக்கநிலையையும் எதிர்கொள்ளவில்லை. ஐரோப்பாவிலிருந்த பல நாடுகள் முதலாவதிற்கு ஏறத்தாழ மூன்றாண்டுகளுக்குப் பிறகு இரண்டாவது தேக்கநிலையையும் எதிர்கொண்டன. இந்த இரண்டாவது தேக்கநிலையை ஜெர்மனி, சுவிட்சர்லாந்து, சுவீடன், ஐக்கிய இராச்சியம் போன்ற நாடுகள் எதிர்கொள்ளவில்லை.
இந்தப் பொருளியல் நிலைத் தேக்கம் உலகப் பொருளியல்நிலையில் பெரும் தாக்கமேற்படுத்தியது. இரண்டாம் உலகப் போருக்குப் பிறகான மோசமான உலகளாவிய தேக்கநிலையாக இது அமைந்தது. இந்தப் பெரும் சர்வதேச பொருளாதார மந்தநிலையின்போது பல நிதிநெருக்கடிகள் ஏற்பட்டன; இந்த மந்தநிலை ஐக்கிய அமெரிக்காவின் இரண்டாம் நிலை அடமானச் சந்தைச் சிக்கலாலும் 2008-2009 உலகப் பொருளாதார நெருக்கடியாலும் உருவானது. ஐரோப்பிய அரசுகளின் கடன் நெருக்கடி சிக்கன நடவடிக்கைகள், உயர்ந்த குடும்பக் கடன்கள், வணிக சமமின்மை, உயர்ந்தநிலையிலான வேலையின்மை, 2014இல் குறைந்த வளர்ச்சி எதிர்பார்ப்பு போன்றவற்றின் தாக்கங்களால் பல நாடுகளில் முழுமையான மீளப் பெறுகைக்கு தடங்கல்கள் ஏற்பட்டுள்ளன.
வெளி இணைப்புகள்
பகுப்பு:உலகப் பொருளாதார முறைமை பகுப்பு:2000கள் பகுப்பு:2010கள் பகுப்பு:பொருளாதாரப் பிரச்சினைகள்
முகமூடி
முகத்தை மறைத்து அணியப்படும் அணிகலனே முகமூடி ஆகும். முகமூடிகள் பல நூற்றாண்டுகளுக்கு முன்பு பழக்கத்தில் இருந்துவருகின்றன. தொடக்ககாலகட்டத்தில் முகமூடிகள் சடங்குகளில் பயன்படுத்தப்பட்டன. தற்பாதுகாப்பு போன்ற நடைமுறைத் தேவைகளுக்க, வேட்டையிலும், போரிலும் கவசங்களாகவும் பயன்பட்டன. அழகியல் அல்லது பண்பாடு நோக்கங்களுக்கும் முகமூடி அணியப்படுவதுண்டு. முகமூடிகள், நிகழ்த்துக் கலைகளிலும் பயன்பட்டன. தமிழக கலாச்சாரத்தில் அரக்க முகமூடிகள் கண் திருஷ்டிக்காக அதிக அளவில் பயன்படுத்தப்படுகின்றன. முகம்மூடிகள் ஒரு வெளிப்பாட்டு பொருளாகவும் இருக்கின்றன. நவீன காலகட்டத்தில் வீட்டு அலங்காரத்துக்கும் முகமூடிகளை சுவர்களில் மாட்டி அழகுபடுத்தி வருகின்றனர்.
வெளி இணைப்புகள்
பகுப்பு:உடைகள்
மொதெரா, அகமதாபாத்
மொதெரா (Motera) இந்தியாவின் குஜராத் மாநிலத்தின் அகமதாபாத் மாநகராட்சியின் வடமேற்கில், சபர்மதி ஆற்றின் கரையில் அமைந்த புறநகர் பகுதியாகும். மொதெராவில் 1.20 இலட்சம் பேர் அமரக்கூடிய சர்தார் படேல் விளையாட்டரங்கம் உள்ளது.
மேற்கோள்கள்
பகுப்பு:அகமதாபாத் மாவட்டம் பகுப்பு:அகமதாபாத்
ஆர். சாமாசாத்திரி
ருத்ரபட்டணம் சாமாசாத்திரி (Rudrapatna Shamasastry) (1868-1944) இவர்மைசூரில் உள்ள கீழை நாட்டுவியல் ஆராய்ச்சி நிறுவனத்தில் சமசுகிருத அறிஞராகவும் மற்றும் நூலகராகவும் இருந்தார். புள்ளிவிவரங்கள், பொருளாதாரக் கொள்கை மற்றும் இராணுவ மூலோபாயம் பற்றிய பண்டைய இந்திய நூலான அர்த்தசாஸ்திரத்தை இவர் மீண்டும் கண்டுபிடித்து வெளியிட்டார்.
ஆரம்ப கால வாழ்க்கை
சாமாசாத்திரி 1868 இல் கர்நாடக மாநிலத்தில் காவேரி ஆற்றின் கரையில் இருக்கும் ருத்ரபட்டணம் என்ற கிராமத்தில் பிறந்தார். இவரது ஆரம்பக் கல்வி ருத்ரபட்டணத்திலேயே தொடங்கியது. பின்னர் மைசூர் சமசுகிருத பாடசாலைக்குச் இவருக்கு இளங்கலைப் பட்டம் வழங்கியது. செம்மொழிச் சமசுகிருதத்தில் இவரது திறனை அறிந்த, மைசூர் இராச்சியத்தின் அப்போதைய திவான் சர் சேசாத்திரி ஐயர், சாமாசாத்திரியை ஆதரித்து, உதவினார். இதனால் மைசூரில் உள்ள அரசு கீழைநாட்டுவியல் நூலகத்தில் நூலகராக இவர் சேர முடிந்தது. இவர் வேதங்கள், வேதங்கம், சமசுகிருதம், பிராகிருதம், ஆங்கிலம், கன்னடம், ஜெர்மன், பிரஞ்சு மற்றும் பிற மொழிகளில் தேர்ச்சி பெற்றவராக இருந்தார்.
கண்டுபிடிப்பு
கீழைநாட்டுவியல் ஆராய்ச்சி நிறுவனம் மைசூர் கீழைநாட்டுவியல் நூலகமாக 1891 இல் நிறுவப்பட்டது. இது ஆயிரக்கணக்கான சமசுகிருத பனை-ஓலை கையெழுத்துப் பிரதிகளை வைத்திருந்தது. ஒரு நூலகராக, சாமாசாத்திரி இந்த உடையக்கூடிய கையெழுத்துப் பிரதிகளை அவற்றின் உள்ளடக்கங்களைத் தீர்மானிக்கவும் பட்டியலிடவும் தினமும் ஆய்வு செய்தார்
1905 ஆம் ஆண்டில், சாமாசாத்திரி கையெழுத்துப் பிரதிகளில் அர்த்தசாஸ்திரத்தைக் கண்டுபிடித்தார். இவர் 1909 இல் சமசுகிருத பதிப்பை படியெடுத்து, பதிப்பித்து வெளியிட்டார். மேலும், அதை ஆங்கிலத்திலும் மொழிபெயர்த்து, 1915 இல் வெளியிட்டார். கையெழுத்துப் பிரதி ஆரம்பகால கிரந்த எழுத்தில் இருந்தது. அர்த்தசாஸ்திரத்தின் பிற பிரதிகள் பின்னர் இந்தியாவின் பிற பகுதிகளில் கண்டுபிடிக்கப்பட்டன. தஞ்சை மாவட்டத்தைச் சேர்ந்த ஒரு பண்டிதர்' இந்த நூலகத்திடம் ஒப்படைத்த கையெழுத்துப் பிரதிகளில் இதுவும் ஒன்று.
இந்தக் கண்டுபிடிப்பு வரை, அர்த்தசாஸ்திரம் தான்டின், பாணர், விஷ்ணுசர்மா, மல்லிநாதசூரி, மெகஸ்தெனஸ் மற்றும் பிறர் உள்ளிட்ட படைப்புகளில் குறிப்புகள் மூலம் மட்டுமே அறியப்பட்டது. இந்த கண்டுபிடிப்பு பண்டைய இந்திய அரசியல் ஆய்வு வரலாற்றில் ஒரு சகாப்தத்தை உருவாக்க்கிய நிகழ்வாகும். இது பண்டைய இந்தியாவின் கருத்தை மாற்றியது. மேலும் வரலாற்று ஆய்வுகளின் போக்கையும் மாற்றியது, குறிப்பாக இந்தியர்கள் நிர்வாகக் கலையை கிரேக்கர்களிடமிருந்து கற்றுக்கொண்டார்கள் என்ற ஐரோப்பிய அறிஞர்களின் தவறான நம்பிக்கையை மாற்றியது.
இந்த புத்தகம் பிரெஞ்சு, ஜெர்மன் மற்றும் பல மொழிகளில் மொழிபெயர்க்கப்பட்டது.
பிற பணிகள்
ஒரு நூலகராக, மைசூர் கீழைநாட்டுவியல் நூலகத்தில் தனது வாழ்க்கையைத் தொடங்கினார். 1912-1918 வரை பெங்களூரில் உள்ள சிறீ சாமராசேந்திர சமசுகிருத மகா பாடசலையின் முதல்வராக பணியாற்றினார். 1918 ஆம் ஆண்டில், இவர் அரசு மைசூர் கீழைநாட்டுவியல் நூலகத்திற்குத் திரும்பி, வாசிப்பவராகவும் பின்னர் மைசூரில் தொல்பொறினார். சாணக்கியரின் அர்த்தசாஸ்திரத்தைக் கண்டுபிடித்ததைத் தவிர, வேத சகாப்தத்திலும் வேத வானவியலிலும் தனது ஆராய்ச்சியைத் தொடர்ந்தார். வேத ஆய்வுகளுக்கு மதிப்புமிக்க பங்களிப்புகளைச் செய்தார். சாமாசாத்திரியின் படைப்புகளில் பின்வருபவை:
இவரது படைப்புகள் அனைத்தும் உலகெங்கிலும் உள்ள பல சிறந்த அறிஞர்களிடமிருந்து, குறிப்பாக ஐரோப்பிய இந்தியவாதிகளிடமிருந்து மிகுந்த கவனத்தைப் பெற்றன.
ஆர். சாமாசாத்திரி பல கன்னட நூல்களையும் வெளியிட்டுள்ளார். இவர் வெளியிட்ட சில முக்கியமான படைப்புகள்:
விருதுகள்
சாமாசாத்திரியின் படைப்புகளை அசுதோஷ் முகர்ஜி, இரவீந்திரநாத் தாகூர் போன்ற பலரும் பாராட்டினர். சாமாசாத்திரி 1927 இல் மைசூரிலுள்ள நந்தி மலையில் மகாத்மா காந்தியையும் சந்தித்தார். இவரது கண்டுபிடிப்பு சர்வதேச புகழை இந்த நூலகத்திற்கு கொண்டு வந்தது.
இந்தியாவுக்கு வெளியே, சாமாசாத்ரியின் கண்டுபிடிப்பை இந்தியவியலாளர்களும் மற்றும் கீழைநாட்டுவியலாளர்களுமான ஜூலியஸ் ஜாலி, மோரிஸ் வின்டர்னிட்ஸ், ''எஃப். டபிள்யூ. தாமஸ், பால் பெலியட், ஆர்தர் பெரிடேல் கீத்து, ஸ்டென் கோனோவ்'' போன்ற பலரும் பாராட்டினர். சாமாசாத்திரியைப் பற்றி ''ஜே. எஃப். ஃப்ளீட்'' என்ற கல்வெட்டியலாளர் இவ்வாறு எழுதினார்: "பண்டைய இந்தியாவின் பொது வரலாற்றைப் படிப்பதற்கான எங்கள் வழிமுறைகளுக்கு மிக முக்கியமான சேர்த்தலுக்காக நாங்கள் அவருக்கு கடமைப்பட்டுள்ளோம். எப்போதும் இருப்போம்."
சாமாசாத்திரிக்கு 1919 இல் வாசிங்டன் டி.சி.யில் உள்ள கீழைநாட்டுவியல் பல்கலைக்கழகத்திலும், 1921 இல் கொல்கத்தா பல்கலைக்கழகத்திலும் முனைவர் பட்டம் வழங்கப்பட்டது. இவர் பிரித்தானிய ஆசியச் சங்கத்தின் சக ஊழியர் ஆனார். மேலும் காம்ப்பெல் நினைவு தங்கப் பதக்கத்தையும் வென்றார்.
மைசூர் மகாராஜாவின் அர்த்தசாஸ்திர விசாரதம், இந்திய அரசால் மகாமகோபாத்யாயா மற்றும் வாரணாசி சமசுகிருத மண்டலத்தால் வித்யாலங்காரம் மற்றும் பண்டிதராஜா உள்ளிட்ட பல பட்டங்களும் இவருக்கு வழங்கப்பட்டன..
ஜெர்மனியில் அங்கீகாரம்
பெரும்பாலும் சொல்லப்பட்ட ஒரு கதை, அப்போதைய மைசூர் மன்னர் நான்காம் கிருட்டிணாராச உடையார், ஜெர்மனிக்கு சென்றபோது, அவரிடம் ஒரு ஜெர்மன் பல்கலைக்கழகத்தின் துணைவேந்தரால் சாமாசாத்திரி மைசூரைச் சேர்ந்தவரா என்று கேட்டார். மன்னர் இந்தியா திரும்பி வந்ததும், சாமாசாத்திரிக்கு மரியாதை அளித்து, "மைசூரில் நான் மகாராஜா, நீங்கள் எங்கள் உடைமை, ஆனால் ஜெர்மனியில், நீங்கள் எஜமானர், மக்கள் உங்கள் பெயர் மற்றும் புகழ் மூலம் எங்களை அங்கீகரிக்கிறார்கள்" என்றார்.
பிற்கால வாழ்வு
சாமாசாத்திரி இந்தியவியல் பிரச்சினைகள் குறித்த தனது ஆராய்ச்சி பணிகளைத் தொடர்ந்தார். பின்னர் இவர் அந்நிறுவனத்தின் கண்காணிப்பாளராக ஆனார். மைசூர் மாநில தொல்பொருள் இயக்குநராக, கல் மற்றும் செப்புத் தகடுகளில் பல கல்வெட்டுகளைக் கண்டுபிடித்தார்.
மைசூரின் சாமுண்டிபுரா வட்டாரத்தில் உள்ள இவரது வீடு அசுதோஷ், என்று சர் அசுதோஷ் முகர்ஜிக்குப் பிறகு பெயரிடப்பட்டது.
வெளி இணைப்புகள்
பகுப்பு:ஹாசன் மாவட்ட நபர்கள் பகுப்பு:1944 இறப்புகள் பகுப்பு:1868 பிறப்புகள் பகுப்பு:இந்தியவியலாளர்கள் பகுப்பு:இந்திய இந்தியவியலாளர்கள் பகுப்பு:சமசுகிருத அறிஞர்கள்
மகாளயம்
புரட்டாசிப் பவுர்ணமியை அடுத்த பிரதமையில் தொடங்கி 15 நாட்கள் மகாளயம் என்று அழைக்கப்படுகிறது. இதனை மகாளயபட்சம் எனவும் கூறுவர். மகாளயம் என்றால் மகான்கள் வாழும் இடம் என்றும், பட்சம் என்றால் பாதி மாதம் என்றும் பொருளாகும். மகான்கள் பாதி மாதம் பூமியில் வந்து வாழுகின்ற காலம் என்பதை மகாளயபட்சம் என்று கூறுகிறார். இந்நாள்களில் இறந்து போன முன்னோர்கள் ஆவி ரூபத்தில் கோயில்களின் தீர்த்தங்களில் நீராடி தங்களுடைய சக்திகளைப் பெறுவார்கள் என்றும், அவர்களின் சந்ததியினர் வாழிடங்களுக்குச் சென்று தங்களுக்கு அவர்கள் அளிக்கும் உணவினை ஏற்பார்கள் என்றும் நம்பப்படுகிறது.
அதனால் இந்த நாள்களில் நீர்த்தார் நீர்கடன் அளிப்பதையும், வழிபடுவதையும் இந்துக்கள் வழக்கமாகக் கொண்டிருக்கின்றார்கள். இந்தப் பதினைந்து நாள்களில் மாளய அமாவாசை முக்கிய நாளாகும். பிறகு மகாபரணி, மகாவியதீபாதம், மத்யாஷ்டமி, சந்யஸ்த மாளயம், கஜச்சாயா புண்யகாலம், சஸ்தர ஹத மாலயம் போன்ற நாள்களிலும் நீத்தாருக்கு நீர்கடன் அளிக்கின்றார்கள்.
பலன்கள்
மகாளயபட்சத்தின் ஒவ்வொரு நாள்களுக்கும் ஒவ்வொரு திதியும், அந்நாளில் இறந்துபோன முன்னோர்களை வணங்கினால் சில நன்மைகளே ஏற்படும் என நம்பப்படுகிறது. இந்த நாள்களின் ஒட்டுமொத்த பலனை மகாள அம்மாவாசையில் வணங்கிப் பெறலாம் என்று கூறுகின்றனர்.
சிறப்பான இடங்கள்
நீத்தார் கடன்களைச் செய்ய சில இடங்களைப் சிறப்பானதாக இந்துக்கள் கருதுகின்றனர். பிற கடற்கரை, நதிக்கரைகளில் செய்தாலும் கீழ்க்கண்டவை சிறப்பான தலங்களாகும்.
ஆதாரங்கள்
பகுப்பு:இந்து சமய இறப்புச் சடங்குகள்
இசுக்கொட்லாந்து
சுகாட்லாந்து (ஆங்கிலம்: Scotland) வடமேற்கு ஐரோப்பாவில் பெரிய பிரித்தானியத் தீவில் உள்ள நாடு. இது ஐக்கிய இராச்சியத்தின் ஒரு பாகமாகும். இதன் கிழக்கில் வட கடலும், வடமேற்கிலும் மேற்கிலும் அட்லாண்டிக் பெருங்கடலும், தென்மேற்கில் வடக்குக் கால்வாயும் ஐரியக் கடலும் சூழ்ந்துள்ளது. இதன் தெற்கில் இங்கிலாந்துடன் தனது எல்லையைக் கொண்டிருக்கிறது. முதன்மையான பெரும் தீவு மட்டுமின்றி 790க்கும் மேற்பட்ட சிறு தீவுகளும் சுகாட்லாந்தில் அடங்கும்.
நாட்டின் இரண்டாம் பெரிய நகரும், ஐரோப்பாவின் மிகப்பெரிய வணிக மையங்களுள் ஒன்றான எடின்பரோ நகரம் இதன் தலைநகரமாகும். இந்நகரில்தான் 18ஆவது நூற்றாண்டில் சுகாட்லாந்திய அறிவொளி நிகழ்ந்தது. சுகாட்லாந்தின் பெரிய நகரமான கிளாசுக்கோ முன்னொரு காலத்தில் உலகின் முன்னணி தொழில்நகரங்களில் ஒன்றாக விளங்கியது. சுகாட்லாந்தின் வட அத்திலாந்திக்குப் பெருங்கடல் மற்றும் வட கடல் கடற்பரப்புகளில் ஐரோப்பிய ஒன்றியத்தின் மிகப் பெரும் எண்ணெய் இருப்பு உள்ளது. இதனால் சுகாட்லாந்தின் மூன்றாவது பெரிய நகரமான அபர்தீனுக்கு ஐரோப்பாவின் எண்ணெய்த் தலைநகர் என்ற பட்டம் கிடைத்துள்ளது.
துவக்க நடுக் காலத்தில் தனியான இறையாண்மையுள்ள சுகாட்லாந்து இராச்சியம் உருவானது. இந்நிலை 1707 வரை தொடர்ந்தது. 1603இல் இங்கிலாந்தின் ஆறாம் சேமுசின் முடிசூடலை அடுத்து இங்கிலாந்துடனும் அயர்லாந்துடனும் விரும்பிய ஒன்றிணைப்பு செய்துகொண்ட சுகாட்லாந்து மே 1,1707இல் பெரிய பிரித்தானிய இராச்சியம் உருவாக்க அரசியல் ஒன்றிணைப்பை ஏற்றது. இதனையடுத்து இரு நாட்டு நாடாளுமன்றங்களும் ஒன்றிணைப்புச் சட்டங்களை நிறைவேற்றின. இந்த ஒன்றிணைப்பிற்கு எதிராக பரவலாக எடின்பர்கு, கிளாசுக்கோ, மற்றும் பிற இடங்களில் கிளர்ச்சி எழுந்தது. பெரிய பிரித்தானியா பின்னர் சனவரி 1, 1801இல் அயர்லாந்துடன் அரசியல் ஒன்றிணைப்பை மேற்கொண்டு  பெரிய பிரித்தானியா மற்றும் அயர்லாந்தின் ஐக்கிய இராச்சியத்தை உருவாக்கியது.
சுகாட்லாந்தின் சட்ட முறைமை இங்கிலாந்து, வேல்சு மற்றும் வட அயர்லாந்து சட்ட முறைமைகளிலிருந்து வேறுபட்டே இருந்து வந்துள்ளது. சுகாட்லாந்தில் பொதுச் சட்டத்திற்கும் தனிச் சட்டத்திற்கும் தனித்தனி நீதிபராமரிப்பு இருந்தது. ஐக்கிய இராச்சியத்தின் பிற பகுதிகளிலிருந்து வேறுபட்ட சட்ட, கல்வி, சமய நிறுவனங்களை தொடர்ந்து வருவதால் சுகாட்டிய பண்பாடும் தேசிய அடையாளமும் 1707 ஒன்றிணைப்பிற்குப் பிறகும் காக்கப்பட்டுள்ளது. 1999இல், ஒப்படைப்பு சட்டமன்றமான சுகாட்டிய நாடாளுமன்றம் உருவான பிறகு உள்துறை விவகாரங்களில் பலவற்றில் அதிகாரம் பகிரப்பட்டுள்ளது. மே 2011இல் சுகாட்டிய தேசியக் கட்சி சுகாட்டிய நாடாளுமன்றத்தில் பெரும்பான்மையை வென்றது. இதனைத் தொடர்ந்து செப்டம்பர் 18, 2014இல் விடுதலைக்கான பொது வாக்கெடுப்பு நடத்தப்பட உள்ளது.
மேற்சான்றுகள்
பகுப்பு:ஐக்கிய இராச்சியத்தின் நாடுகள் பகுப்பு:தீவு நாடுகள்
சோடியம் ஒற்றைதயோ பாசுப்பேட்டு
சோடியம் ஒற்றைதயோ பாசுப்பேட்டு (Sodium monothiophosphate) என்பது Na3PO3S(H2O)x என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். இதை சோடியம் மோனோதயோபாசுப்பேட்டு அல்லது சோடியம் பசுப்போரோதயோயேட்டு என்ற பெயர்களாலும் அழைக்கலாம். இவையனைத்தும் வெண்மையான திண்மங்கள் ஆகும். (x = 0) என்ற மதிப்பைக் கொண்ட நீரிலி வடிவம் 120-125 ° செல்சியசு வெப்பநிலையில் உருகாம்லேயே சிதைவடைகிறது. பன்னிருநீரேற்று வடிவம் பரவலாகக் காணப்படுகிறது. ஒன்பதுநீரேற்று வடிவமும் அறியப்படுகிறது. இருதயோபாசுப்பேட்டுகள் (Na3PS2O2.11H2O), முத்தயோபாசுப்பேட்டுகள் (Na3PS3O.11H2O), நான்குதையோபாசுப்பேட்டுகள் (Na3PS4.8H2O) உள்ளிட்ட சேர்மங்கள் சோடியம் ஒற்றைதயோ பாசுப்பேட்டுடன் தொடர்புடைய பிற உப்புகளாகும்.
தயாரிப்பு
இவ்வினையில் பன்னிருநீரேற்று கிடைக்கிறது. இதை எளிதில் நீர்நீக்கம் செய்ய இயலும். 6.5 மோல் H2SO4 அமிலத்தைப் பயன்படுத்தி மேற்கொள்ளப்படும் பகுதி நீர் நீக்க வினையில் ஒன்பது நீரேற்று உருவாகிறது. நைட்ரசன் வாயுவைச் செலுத்தி மேற்கொள்ளப்படும் நீர் நீக்க வினையால் நீரிலி வடிவ உப்பு தோன்றுகிறது.
சோடியம் பாசுப்போரோதயோலேட்டு நடுநிலை pH நிலையில் சிதைவடைகிறது. சிலிக்கான் உயவுப்பசை பாசுப்போரோதையோயேட்டு அயனியின் நீராற்பகுப்பு வினையில் வினையூக்கியாகச் செயற்படுகிறது. எனவே இதை கண்ணாடி இணைப்புகளில் பயன்படுத்த பரிந்துரைக்கப்படுவதில்லை.
பிளைத்தின் லாட வெளவால்
பிளைத்தின் லாட வெளவால் (Blyth's horseshoe bat)( ரைனோலோபசு லெபிடசு) என்பது ரைனோலோபிடே குடும்பத்தில் உள்ள ஒரு வௌவால் சிற்றினம் ஆகும். இது ஆப்கானித்தான் முதல் வியட்நாம் வரை தெற்காசியா முழுவதும் காணப்படுகிறது. இதன் கூரான, பிளவுபட்ட மண்டையோட்டின் மூலம் இந்த சிற்றினத்தை அடையாளம் காணலாம்.
சோடியம் ஒற்றைதயோ பாசுப்பேட்டு
தயாரிப்பு
நீரிலி நிலை சேர்மத்தில் P-S பிணைப்புக்கு இடையில் 211 பைக்கோமீட்டர் இடைவெளியும், இதற்குச் சமமான மூன்று P-O பிணைப்புகளுக்கு இடையில் 151 பைக்கோமீட்டர் என்ற குறைந்த இடைவெளியும் காணப்படுகின்றன. முற்றிலும் வேறுபட்ட இம்மதிப்புகள் P-S பிணைப்பை தனி பிணைப்பாக அடையாளப்படுத்துகின்றன.
பிளைத்தின் லாட வெளவால்
வகைப்பாட்டியல்
1844ஆம் ஆண்டில் ஆங்கில விலங்கியல் நிபுணர் எட்வர்ட் பிளைத் என்பவரால் பிளைத்தின் லாட வெளவால் ஒரு புதிய சிற்றினமாக விவரிக்கப்பட்டது. இந்தியாவின் கொல்கத்தா அருகே ஒற்றைமாதிரி சேகரிக்கப்பட்டிருக்கலாம் என்று பிளைத் குறிப்பிட்டார்.
சோடியம் ஒற்றைதயோ பாசுப்பேட்டு
மேற்கோள்கள்
பகுப்பு:சோடியம் சேர்மங்கள் பகுப்பு:பாசுப்போரோதயோயேட்டுகள்
பிளைத்தின் லாட வெளவால்
விளக்கம்
இந்த வெளவாலின் முன் இறக்கையின் நீளம் சுமார் 42 மி.மி. ஆகும்.
உயிரியல் மற்றும் சூழலியல்
மலேசியாவின் தியோமன் தீவில் உள்ள பிளைத்தின் லாட வௌவால்கள் பகல் மற்றும் இரவு நேரங்களில் காட்டில் பறந்து வேட்டையாடுவதாக அறியப்படுகிறது. வனப்பகுதியில் வசிக்கும் பறவை வேட்டையாடுபவர்கள் இல்லாததால், இந்த வௌவால்கள் பகலில் இரை தேடுகிறது என்று கருதப்படுகிறது. இது எதிரொலி இருப்பிடத்தை அறிதல் தொழில்நுட்பத்தினைப் பயன்படுத்தி இது இரையினைத் தேடுகிறது. இதன் எதிரொலி சமிக்ஞை அதிர்வெண் சுமார் 91 k ஏர்ட்சு ஆகும்.
வரம்பு மற்றும் வாழ்விடம்
பிளைத்தின் லாட வெளவால் தெற்கு மற்றும் தென்கிழக்காசியாவில் பரவலாகக் காணப்படுகிறது. மேலும் ஆப்கானித்தான், வங்கதேசம், கம்போடியா, சீனா, இந்தியா, இந்தோனேசியா, மலேசியா, மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகின்றது. இது கடல் மட்டத்திற்கு மேல் 0 முதல் 2,338 மீ. உயரமான நிலப்பரப்பில் காணப்படுகிறது.
வெளி இணைப்புகள்
பகுப்பு:இந்தியப் பாலூட்டிகள் பகுப்பு:லாட வௌவால்கள்
சையத் சகோதரர்கள்
இந்திய வரலாற்றில் சையத் சகோதரர்கள் எனப்படுவோர், சையத் அசன் அலி கான் பர்கா, சையத் உசைன் அலி கான் பர்கா என்னும் இரு சகோதரர்கள் ஆவர். இவர்கள் ஈராக்கில் உள்ள வாசிட் என்னும் இடத்தைச் சேர்ந்த அப்துல் ஃபாரா என்பவரின் வழிவந்தோராவர். பல நூறு ஆண்டுகளுக்கு முன்னர் அப்துல் ஃபாராவும் அவரது 12 ஆண் மக்களும், முகலாயப் பேரரசுக்கு வந்து பட்டியாலாவுக்கு அருகில் உள்ள நான்கு ஊர்களில் குடியேறினர். காலப்போக்கில் இந் நான்கு ஊரிகளிலும் குடியேறிய இவர்களது வழிவந்தோர் அவ்வூர்களின் பெயரைப் பெற்ற நான்கு தனித்தனிக் கிளைகள் ஆயினர். பின்னர் இவர்கள் யமுனை ஆற்றைக் கடந்து, மீரத்துக்கும் சகாரன்பூருக்கும் இடையே குடியிருப்புக்களை ஏற்படுத்தினர். இப்பகுதிகள் வளமற்ற மணற் பகுதிகளாக இருந்தன. அக்காலத்தில் இப்பகுதிகளில் மிகக் குறைவான மக்களே வாழ்ந்திருக்கக் கூடும்.
பேரரசர் அக்பர் காலத்தில் இருந்து வீரமும், துணிவும், கர்வமும், ஆடம்பரத்தன்மையும் கொண்ட இக் குலத்தைச் சேர்ந்தவர்கள் புகழ் பெற்ற படைத் தலைவர்களாக இருந்தனர். இத்துணிவு காரணமாக முகலாயரின் முன்னணிப் படைகளுக்குத் தலைமை தாங்கிச் செல்லும் மரபு வழி உரிமை இவர்களுக்குக் கிடைத்தது.
சையத் சகோதரர்களின் தொடக்கப் பதவிகள்
முகலாயப் பேரரசின் வரலாற்றில் சையத் சகோதரர்கள் என்று குறிப்பிட்டுச் சொல்லுமளவுக்குப் பெயர் பெற்ற சையத் அசன் அலி கான் பர்காவும், சையத் உசைன் அலி கான் பர்காவும் மேற்படி குலத்தின் புகழ்பெற்ற பர்கா கிளையின் சையத் கால்வழி வந்தவர்கள் என்ற பெருமையுடன், அவர்களது தனிப்பட்ட வீரச் செயல்களும் அவர்களை முன்னணிக்குக் கொண்டுவர உதவின. இவர்கள் பேரரசர் ஆலம்கீருடைய ஆட்சிக்காலத்தில், தக்காணத்து பீசப்பூர், அச்மேர் ஆகிய பகுதிகளுக்கு ஆளுனராக இருந்த ஒருவருடைய மக்கள். சையத் மியான் எனப்பட்ட சையத் அப்துல்லா கான் என்பவரே அவர். சையத் மியான் படிப்படியாக உயர்ந்து பிற்காலத்தில் பேரரசர் பகதூர் சா ஆன இளவரசர் முகம்மத் முவாசம் சா ஆலமுடைய நேரடிச் சேவையில் அமர்த்தப்பட்டார்.
பிற்காலத்தில் அப்துல்லா கான் எனப்பட்ட சையத் அசன் அலி கான் பர்காவும், அவரது சகோதரர் சையத் உசைன் அலி கான் பர்காவும் சையத் மியானின் பல ஆண்மக்களுள் இருவர். 1712 ஆம் ஆண்டளவில் இவர்கள் முறையே 46, 44 வயதுகளை உடையவர்களாக இருந்தனர். 1697 அல்லது 1698 ஆம் ஆண்டு காலப்பகுதியில் மூத்த சகோதரர் காந்தேசு மாகாணத்தைச் சேர்ந்த சுல்தான்பூர், பங்லானாவில் உள்ள நாசர்பர் ஆகிய பகுதிகளிலும்; பின்னர் அதே மாகாணத்தின் சியுனி - ஓசன்காபாத் பகுதியிலும் உயர் பதவியில் இருந்தார். அதே மாகாணத்தின் வேறு பகுதிகளிலும் சிலகாலம் பணியாற்றிய பின்னர், ஔரங்கபாத்தின் பொறுப்பு இவரிடம் விடப்பட்டது. இளைய சகோதரர், அவரது அண்ணனிலும் கூடிய வல்லமை கொண்டவராகக் கருதப்பட்டவர். இவர் பேரரசர் ஆலம்கீரின் ஆட்சிக் காலத்தில் அச்மேர் மாகாணத்தின் ரந்தம்பூர், ஆக்ரா மாகாணத்தின் இந்தாவுன் - பயானா ஆகிய பகுதிகளுக்குப் பொறுப்பாக இருந்தார்.
பகுப்பு:முகலாய தளபதிகள் பகுப்பு:1666 பிறப்புகள் பகுப்பு:1720 இறப்புகள் பகுப்பு:இந்திய முஸ்லிம்கள் பகுப்பு:1668 பிறப்புகள் பகுப்பு:1722 இறப்புகள்
வட அத்திலாந்திக் ஒப்பந்தம்
வடக்கு அட்லாண்டிக் ஒப்பந்தம் (North Atlantic Treaty) என்பது வட அத்திலாந்திய ஒப்பந்த அமைப்புக்கான (நேட்டோ) சட்டப்பூர்வ அடிப்படையை உருவாக்கி, செயல்படுத்திய ஒப்பந்தமாகும். இந்த ஒப்பந்தம் 1949 ஆம் ஆண்டு ஏப்ரல் நான்காம் நாள் வாசிங்டனில் கையெழுத்தானது.
பின்னணி
இந்த ஒப்பந்தம் 1949, ஏப்ரல் நான்காம் நாள் வாசிங்டன், டி.சி.யில் அமெரிக்க இராஜதந்திரி தியோடர் அகில்லெஸ் தலைமையிலான குழுவால் கையெழுத்திடப்பட்டது. முன்னதாக 1948 மார்ச் 22 மற்றும் ஏப்ரல் 1 க்கு இடையில் பென்டகனில் இரகசிய பேச்சுவார்த்தைகள் நடத்தப்பட்டன, அது குறித்து அகில்லெஸ் கூறியது:"பேச்சுவார்த்தைகள் சுமார் இரண்டு வாரங்கள் நீடித்தன, அவை முடிவதற்குள், ஒரு ஒப்பந்தம் இருக்கும் என்று இரகசியமாக ஒப்புக் கொள்ளப்பட்டது. மேலும் எனது பொறுப்பின் கீழ் இழுப்பறையில் ஒன்றில் ஒப்பந்த வரைவை வைத்திருந்தேன். இது ஜாக் [ ஹிக்கர்சன் ] தவிர யாருக்கும் காட்டப்படவில்லை. நானே அதை வைத்திருந்தேன் என்று கருதுகிறேன். ஆனால் 1950 இல் நான் அத்துறையை விட்டு வெளியேறியபோது, நான் அதை பொறுப்பாக பெட்டகத்தில் வைத்துவிட்டேன். அதன்பிறகு என்னால் அதைக் காப்பகத்தில் இதுவரை கண்டுபிடிக்க முடியவில்லை. இது ரியோ உடன்படிக்கை மற்றும் பிரஸ்ஸல்ஸ் உடன்படிக்கையின் ஒரு பகுதியைப் கொண்டதாக இருந்தது. இறுதி வட அத்திலாந்திக் உடன்படிக்கையின் பொதுவான வடிவம் மற்றும் எனது முதல் வரைவின் நல்ல பிரதி, ஆனால் அதில் பல முக்கிய வேறுபாடுகளும் இருந்தன."அகில்லெஸின் கூற்றுப்படி, ஒப்பந்தத்தின் மற்றொரு முக்கியமான உருவாக்குநர் ஜான் டி. ஹிக்கர்சன் :"எந்தவொரு நபரையும் விட ஒப்பந்தத்தின் தன்மை, உள்ளடக்கம், வடிவம் ஆகியவற்றிற்கு ஜாக் பொறுப்பானவராக இருந்தார். . . இது ஹிக்கர்சன் என்ற ஒரு நபர் ஒப்பந்தம்."நேட்டோவின் ஒரு அடிப்படை அங்கமாக, வட அத்திலாந்திக் உடன்படிக்கை என்பது இரண்டாம் உலகப் போரின் முடிவில் அதிகப்படியான ஆதிக்கத்தைத் தவிர்க்கவும், அதன் விளைவாக ஐரோப்பாவில் பன்முகத்தன்மையைத் தொடரவும் அமெரிக்கா விரும்பியதன் விளைவாகும். இது மேற்கு ஐரோப்பிய நாடுகளுடன் அமெரிக்காவின் கூட்டுப் பாதுகாப்பு ஏற்பாட்டின் ஒரு பகுதியாகும். இந்த ஒப்பந்தம் மேற்கு ஐரோப்பாவிற்கு எதிராக சோவியத் ஒன்றியம் ஆயுதத் தாக்குதல் தொடுக்கலாம் என்ற அச்சத்தை மனதில் கொண்டு உருவாக்கப்பட்டது, எனினும் பனிப்போரின் போது பரஸ்பர தற்காப்பு விதிக்கான தேவை இருக்கவில்லை.
நிறுவனர் உறுப்பினர்கள்
thumb|400x400px| தற்போதைய நேட்டோ உறுப்பு நாடுகள் வலது|thumb|400x400px| காலப்போக்கில் நேட்டோ உறுப்பினர்களின் இயங்குபட வரைபடம் பின்வரும் பன்னிரண்டு அரசுகள் ஒப்பந்தத்தில் கையெழுத்திட்டன. இதனால் அவை நேட்டோவின் நிறுவன உறுப்பினர்களாக ஆயின. பின்வரும் தலைவர்கள் 1949, ஏப்ரல் நான்காம் நாளன்று வாஷிங்டன், டி. சி. யில் தங்கள் நாடுகளின் முழு அங்கிகாரம் பெற்றவர்களாக ஒப்பந்தத்தில் கையெழுத்திட்டனர்:
சோவியத் ஒன்றியம் கலைக்கப்படுவதற்கு முன்பு அடுத்த கட்டத்தில் இணைந்த உறுப்பினர்கள்
12 நிறுவனர் உறுப்பு நாடுகளுக்குப் பிறகு பின்வரும் நான்கு அரசுகள் புதியதாக ஒப்பந்தத்தில் இணைந்தன. இது சோவியத் ஒன்றியம் கலைக்கப்படுவதற்கு முன்பு என்பது குறிப்பிடத்தக்கது:
சோவியத் ஒன்றியம் கலைக்கப்பட்ட பிறகு இணைந்த உறுப்பினர்கள்
சோவியத் ஒன்றியம் கலைக்கப்பட்ட பிறகு பின்வரும் 15 நாடுகள் ஒப்பந்தத்தில் இணைந்தன:
வெளியேறுதல்
எந்த அரசும் அதன் உறுப்புரிமையை ரத்து செய்யவில்லை ஆனால் உறுப்பு நாடுகளின் சில குடியேற்ற நாடுகள் விடுதலைப் பெற்ற பிறகு உறுப்பினராகக் கோரிக்கை விடுக்கவில்லை:
குறிப்புகள்
பகுப்பு:மேற்கு செருமனியின் ஒப்பந்தங்கள் பகுப்பு:துருக்கியின் ஒப்பந்தங்கள் பகுப்பு:ஐக்கிய அமெரிக்காவின் ஒப்பந்தங்கள் பகுப்பு:ஐக்கிய இராச்சியத்தின் ஒப்பந்தங்கள் பகுப்பு:நெதர்லாந்தின் ஒப்பந்தங்கள் பகுப்பு:செக் குடியரசின் ஒப்பந்தங்கள் பகுப்பு:எசுப்பானியாவின் ஒப்பந்தங்கள் பகுப்பு:சுலோவீனியாவின் ஒப்பந்தங்கள் பகுப்பு:சிலோவாக்கியாவின் ஒப்பந்தங்கள் பகுப்பு:நோர்வேயின் ஒப்பந்தங்கள் பகுப்பு:மாக்கடோனியக் குடியரசின் ஒப்பந்தங்கள் பகுப்பு:மொண்டெனேகுரோவின் ஒப்பந்தங்கள் பகுப்பு:லக்சம்பர்க்கின் ஒப்பந்தங்கள் பகுப்பு:லிதுவேனியாவின் ஒப்பந்தங்கள் பகுப்பு:லாத்வியாவின் ஒப்பந்தங்கள் பகுப்பு:இத்தாலியின் ஒப்பந்தங்கள் பகுப்பு:ஐசுலாந்தின் ஒப்பந்தங்கள் பகுப்பு:எசுத்தோனியாவின் ஒப்பந்தங்கள் பகுப்பு:டென்மார்க்கின் ஒப்பந்தங்கள் பகுப்பு:குரோவாசியாவின் ஒப்பந்தங்கள் பகுப்பு:கனடாவின் ஒப்பந்தங்கள் பகுப்பு:பெல்ஜியமின் ஒப்பந்தங்கள் பகுப்பு:அல்பேனியாவின் ஒப்பந்தங்கள்
தோல் (வாத்தியம்)
தோல் ( Dhol) என்பது இந்தியத் துணைக்கண்டம் முழுவதும் பரவலாகப் பயன்படுத்தப்படும், பிராந்திய மாறுபாடுகளுடன், ஒரே மாதிரியான இரட்டைத் தலை நூதன முரசு வகைகளில் ஏதேனும் ஒன்றைக் குறிக்கலாம். இந்தியா, வங்காளதேசம் மற்றும் பாக்கித்தான் போன்ற நாடுகளில் முதன்மையாக பஞ்சாப், அரியானா, தில்லி, காஷ்மீர், சிந்து, பிரம்மபுத்திரா ஆற்றுப் பள்ளத்தாக்கு, உத்தராகண்டம், மேற்கு வங்காளம், ஒடிசா, குசராத்து, மகாராட்டிரம், கொங்கண் மண்டலம், கோவா, கருநாடகம், இராசத்தான், பீகார் சார்க்கண்டு மற்றும் உத்தரப் பிரதேசம் போன்ற வடக்குப் பகுதிகள் அடங்கும். இது மேற்கு நோக்கி கிழக்கு ஆப்கானித்தான் வரை நீண்டுள்ளது. இதன் தொடர்புடைய கருவி டோலக் அல்லது தோல்கி ஆகும். இந்தியா மற்றும் பாக்கித்தானின் பஞ்சாப் பகுதியில் இது அதிகளவில் பயன்படுத்தப்படுகிறது.
தோல் வாசிப்பவர் "தோலி" என்று அழைக்கப்படுவார்.
கட்டுமானம்
thumb|380x380px|புனேவில் தோல் இசைக்கலைஞர் thumb| காந்தார இசைக் கலைஞர்கள் தோல் இசைக்கருவியை வாசிக்கிறார்கள் தோல் இரண்டு மரக் குச்சிகளைப் பயன்படுத்தி இசைக்கப்படுகிறது. இசைக்கருவியின் ஒரு பக்கத்தை வாசிக்கப் பயன்படுத்தப்படும் குச்சி பஞ்சாபியில் "டாக்கா" என்று அழைக்கப்படுகிறது. பாரம்பரியமாக தோல் வீரர், தாலி (ஓக் அல்லது மஹோகனி) எனப்படும் கடின மரத்திலிருந்து அந்த கோணத்தில் இயற்கையாகவே வளைந்திருக்கும் ஒரு கிளையைத் தேடி, அதை பயன்படுத்துவார். ஆட்டின் தோல் காகிதம் போல மெல்லியதாக இருப்பதால் துளையிடாமல் இருக்க வளைந்த குச்சி பயன்படுத்தப்படுகிறது. 'திக்லி' என்று அழைக்கப்படும் மற்ற குச்சி மிகவும் மெல்லியதாகவும், நெகிழ்வாகவும் இருக்கும். .
பருத்தியாலான ஒரு துண்டினை பட்டையாகச் சுற்றி மாலை போல பட்டையாக இசைக்கலைஞரின் கழுத்தில் தொங்கவிடப்படும். மர பீப்பாயின் மேற்பரப்பு சில சந்தர்ப்பங்களில் பொறிக்கப்பட்ட வடிவங்கள் மற்றும் சில நேரங்களில் வண்ணப்பூச்சுகளால் அலங்கரிக்கப்படும்.
பிரிவினைக்கு முந்தைய காலத்தில், குறிப்பிட்ட செயல்பாடுகளுடன் தொடர்புடைய பஞ்சாபி தோலில் பலவகையான தாளங்கள் இசைக்கப்பட்டன.. இருப்பினும், சில கலாச்சார நடைமுறைகளின் வீழ்ச்சி அல்லது மறைந்துவிட்டதால், சமீபத்திய தலைமுறை தோல்-கலைஞர்கள் இவற்றில் பலவற்றுடன் பரிச்சயமில்லாமல் உள்ளனர். அதே நேரத்தில், பஞ்சாபில் நாட்டுப்புற அரங்கேற்றப்பட்ட பாங்க்ரா நடனத்தின் வளர்ச்சி அந்த நடனத்திற்கு குறிப்பாக பல புதிய தாளங்களை உருவாக்க தூண்டியது. thumb|A man depicted playing dhol
சான்றுகள்
பகுப்பு:இந்தியக் கண்டுபிடிப்புகள் பகுப்பு:இந்திய இசைக்கருவிகள்
தங்கம்மா அப்பாக்குட்டி
தங்கம்மா அப்பாக்குட்டி (7 ஜனவரி, 1925 – ஜூன் 15, 2008 ) இலங்கையில் நன்கு அறியப்பட்ட சமூக சேவையாளரும், சமயச் சொற்பொழிவாளரும் ஆவார். ஈழத்தில் சைவத்துக்கும் தமிழுக்கும் பெரும் தொண்டாற்றியவர். ஏழை மக்களுக்கும் அநாதைப் பிள்ளைகளுக்கும் ஆதரவு இல்லங்கள் அமைத்துச் சேவையாற்றி வந்தார். யாழ்ப்பாணம் தெல்லிப்பழை ஸ்ரீ துர்க்காதேவி தேவஸ்தானத்தின் தலைவராகச் செயற்பட்டு வந்தார். "சிவத்தமிழ்செல்வி" என்று அழைக்கப்பட்டு வந்தார்.
வாழ்க்கைக் குறிப்பு
ஜனவரி 7, 1925 இல் யாழ்ப்பாண மாவட்டம், தெல்லிப்பழையில் அப்பாக்குட்டி-தையற்பிள்ளை தம்பதிகளுக்குப் பிறந்த தங்கம்மா அப்பாக்குட்டி 1929 ஆம் ஆண்டு மல்லாகம் அமெரிக்க மிஷன் பாடசாலையில் தனது ஆரம்பக் கல்வியை ஆரம்பித்தவர் பின்னர் தனது இடைநிலைக் கல்வியை மல்லாகம் விசாலாட்சி வித்தியாசாலையில் தொடர்ந்தார். 1940 ஆம் ஆண்டு க.பொ.த. (சா.த) (ஆண்டு 10) பரீட்சையில் சித்தியடைந்ததையடுத்து 1941 ஆம் ஆண்டு சுன்னாகம் இராமநாதன் ஆசிரியர் பயிற்சிக் கலாசாலையில் ஆசிரியப் பயிற்சிக்குச் சேர்ந்தார்.
ஆசிரியப் பணி
1946 மட்டக்களப்பு சென். சிசிலியா ஆங்கிலப் பாடசாலையில் பயிற்றப்பட்ட தமிழ் ஆசிரியராகப் பணியில் சேர்ந்தார். அதனைத் தொடர்ந்து 1949 ஆம் ஆண்டு கொழும்பு பாத்திமா பெண்கள் பாடசாலையில் ஆசிரியர் பதவி ஏற்றார்.
தமிழையும் சைவ சமயத்தையும் முறையாகக் கற்று 1952 ஆம் ஆண்டு பாலபண்டிதராகத் தேர்வடைந்த இவர், 1958 இல் தமிழகத்தில் சைவப்புலவர் பட்டத்தையும் பெற்றார். இவரது 31 ஆண்டுகள் ஆசிரியைப் பணியில் கடைசி 12 ஆண்டுகள் தெல்லிப்பழை யூனியன் கல்லூரியில் ஆசிரியையாகப் பணியாற்றி 1976 இல் ஓய்வு பெற்றார்.
சைவப்பணி
யாழ் பகுதியில் இறைவழிபாட்டை மேம்படுத்தும் வழியில் யாழ்ப்பாணத்தில் ஒரு சமய மறுமலர்ச்சியை ஏற்படுத்தியதில் தங்கம்மா அப்பாக்குட்டிக்கு முதன்மையான பங்குண்டு. "பண்டிதை" என அழைக்கப்பட்டுவந்த தங்கம்மா 1950-60களில் இலங்கை வானொலியின் மாதர் பகுதி உட்பட பல இடங்களில் சமயச் சொற்பொழிவுப் பணிமூலம் சமய வளர்ச்சிக்குத் தனது தொண்டு செய்யும் வகையில் தனது சமயப்பணியைத் தொடங்கினார். தமிழ் நாடு சிதம்பரத்திலும் அண்ணாமலைப் பல்கலைக்கழகத்திலும் 1965 ஆம் ஆண்டு உரையாற்றினார். 1970களில் சிறிய கோயிலாக இருந்த தெல்லிப்பழை துர்க்கை அம்மன் திருத்தலத்தைக் கட்டியெழுப்பி ஆலயப் பணியுடன் மக்கள் தொண்டும் ஆற்றி வந்தார்.
ஈழத்துச் சிதம்பரம் என்றழைக்கப்படும் காரைநகர் சிவன் கோயிலில் ஆற்றிய சிறப்புச் சொற்பொழிவுக்காக "சிவத்தமிழ்ச் செல்வி" என்ற பட்டம் இவருக்கு வழங்கப்பட்டது. மேலும் "திருவாசகக் கொண்டல்", "செஞ்சொற் செம்மணி", "சிவஞான வித்தகி", "துர்க்கா புரந்தரி" போன்ற பதினைந்திற்கும் மேற்பட்ட பட்டங்களையும் பதக்கங்களையும் பெற்றுக்கொண்டார்.
தங்கம்மா அப்பாக்குட்டியின் கந்தபுராண சொற்பொழிவு நூலுக்குச் சாகித்திய மண்டலப் பரிசு கிடைத்ததுடன், இவரின் முயற்சியில் பல அறநெறி நூல்களும் வெளியிடப்பட்டன.
சமூகப் பணி
தெல்லிப்பழையில் அமைந்துள்ள துர்க்கை அம்மன் கோயில் நிர்வாகத் தனாதிகாரியாக நியமிக்கப்பட்ட இவர் 1977ம் ஆண்டு ஆலய நிர்வாகப் பதவியை முழுமையாக ஏற்றுக்கொண்டார். இவரது காலத்தில் இராஜ கோபுரம் கட்டப்பட்டதோடு சித்திரத் தேரும் சிறப்பாக உருவாக்கப்பட்டது. அவை மட்டுமன்றி மண்டபங்களும், அறச்சாலைகளும், நந்தவனமும், தீர்த்தத் தடாகமும் என சிறந்த அமைப்புக்களோடு ஆலயத்தை ஒரு சமூகப்பணியின் நிறுவனமாகவும் உருவாக்கினார்.
ஆலய வளாகத்தில் ஆதரவற்ற சிறுமிகளுக்கென "துர்க்காபுரம் மகளிர் இல்லம்" என்ற பெயரில் ஆதரவு நிலையம் ஒன்றை நிறுவிச் சேவையாற்றி வந்தார். பசித்துவரும் ஏழைகளின் வயிற்றுப்பசி தீர்க்கவும், தொண்டர்தம் பசியாற்றவும் "அன்னபூரணி அன்னதான மண்டபம்" அமைத்தார். அத்துடன் கல்யாண மண்டபம் ஒன்றை நிறுவிக் குறைந்த செலவில் திருமணங்களைச் செய்ய உதவினார். ஈழப்போரில் அகதிகளாக்கப்பட்ட பல வயோதியர்களுக்குக் கோயிலில் அடைக்கலம் கொடுத்தார். சிவத்தமிழ்ச் செல்வி அன்னையர் இல்லம், நல்லூரில் துர்க்கா தேவி மணிமண்டபம் என்பனவற்றை ஆரம்பித்துத் தொண்டாற்றினார்.
மறைவு
திடீரென நோய் வாய்ப்பட்ட சிவத்தமிழ்ச் செல்வி சில வாரங்களாக யாழ்ப்பாணம் போதனா வைத்தியசாலையில் அனுமதிக்கப்பட்டிருந்த நிலையில் ஜூன் 15, 2008 நண்பகல் 12.15 மணியளவில் காலமானார். 16 ஜூன் மாலை 4:00 மணிக்குத் தெல்லிப்பழை இந்து மயானத்தில் பல்லாயிரக்கணக்கான மக்கள் மத்தியில் இவரது இறுதி நிகழ்வுகள் இடம்பெற்றன.
தங்கம்மா அப்பாக்குட்டியின் மறைவுக்கு அப்போதைய தமிழ்நாடு முதல்வர் கலைஞர் மு. கருணாநிதி இரங்கல் தெரிவித்திருந்தார்.
வெளி இணைப்புகள்
பகுப்பு:ஈழத்து சமூக சேவையாளர்கள் பகுப்பு:தமிழ்ப் பெண் சமூக சேவையாளர்கள் பகுப்பு:1925 பிறப்புகள் பகுப்பு:2008 இறப்புகள் பகுப்பு:தமிழ்ப் பேச்சாளர்கள் பகுப்பு:இலங்கைத் தமிழ்ப் பெண்கள் பகுப்பு:யாழ்ப்பாணத்து நபர்கள் பகுப்பு:தமிழ்ப் பெண் பேச்சாளர்கள்
சத்யேந்திர நாராயண் சின்கா
சத்யேந்திர நாராயண் சின்கா (Satyendra Narayan Sinha) (12 ஜூலை 1917 - 4 செப்டம்பர் 2006) ஓர் இந்திய அரசியல்வாதியும், விடுதலை இயக்கத்தில் பங்கேற்றவருமாவார். நெருக்கடி நிலை காலத்தில் ஜெயபிரகாஷ் நாராயணின் 'முழுமையான புரட்சி இயக்கத்தின்' முன்னணி நபராகவும், பீகாரின் முதல்வராகவும் மூத்த இந்திய தேசிய காங்கிரசு கட்சித் தலைவரும், ஏழு முறை வென்ற இந்திய நாடாளுமன்ற உறுப்பினருமாவார்]].
பின்னணி
சத்யேந்திர நாராயண் சின்கா பீகாரின், அவுரங்காபாத் மாவட்டம், பொய்வானில் ஒரு பிரபுத்துவ அரசியல் குடும்பத்தில் பிறந்தார். இவர் ராஜபுத்திர இனத்தைச் சேர்ந்தவர். இவர், இந்தியாவின் பீகார் மாநிலத்தின் முதல் துணை முதல்வராகவும் நிதியமைச்சருமாவார்.
அலகாபாத்தில் தனது மாணவப் பருவத்தை லால் பகதூர் சாஸ்திரியின் வழிகாட்டுதலின் கீழ் கழித்தார். அரசியல் சூழலில் வளர்ந்த சின்கா அலகாபாத் பல்கலைக்கழகத்தில் இளங்கலை பட்டப்படிப்பை முடித்து இலக்னோ பல்கலைக்கழகத்தில் சட்டப் பட்டமும் பெற்றார். பின்னர், பாட்னா உயர்நீதிமன்றத்தில் வழக்கறிஞராகப் பணியாற்றினார், ஆனால் இந்திய சுதந்திர இயக்கத்தில் சேர தனது வேலையை விட்டுவிட்டு 1942இல் வெள்ளையனே வெளியேறு இயக்கத்தில் பங்கேற்றார். சுதந்திரத்திற்கு முந்தைய நாட்களில் அரசியல் கைதிகளுக்கு சட்ட உதவி திட்டங்களை ஏற்பாடு செய்தார்.
அரசியல் வாழ்க்கை
சுதந்திரத்திற்குப் பிறகு இவர் 1950இல் பீகாரிலிருந்து தற்காலிக நாடாளுமன்றத்திற்கு தேர்ந்தெடுக்கப்பட்டார். இவர் இந்தியாவின் முதல் பிரதமர் ஜவகர்லால் நேருவின் காலத்தில் இந்திய தேசிய காங்கிரசு கட்சியின் இளம் துருக்கியப் பிரிவின் ஒரு பகுதியாக இருந்தார்.
வலது|thumb|305x305px| பாட்னாவின் சத்யேந்திர நாராயண் சின்கா பூங்காவில் உள்ள சத்யேந்திர நாராயண் சின்காவின் சிலையை [[பீகார் முதலமைச்சர்களின் பட்டியல்|பீகார் முதல்வர் நிதிஷ்குமார் திறந்து வைக்கிறார்]]
சொந்த வாழ்க்கை
நாட்டின் முதல் சத்தியாகிரக இயக்கமான சம்பரண் சத்தியாகிரக இயக்கத்தில் இராசேந்திர பிரசாத்துடன் சேர்ந்து மகாத்மா காந்திக்கு நெருக்கமாக உதவி செய்த அனுக்ரா நாராயண் சின்கா இவரது தந்தையாவார். இவரது மனைவி கிஷோரி சின்கா வைசாலி மக்களவைத் தொகுதியின் உறுப்பினராக இருந்தார். இவருடைய மருமகள் சியாமா சிங் அவுரங்காபாத்தின் முன்னாள் நாடாளுமன்ற உறுப்பினராவார். முன்னாள் இந்திய ஆட்சிப் பணி அதிகாரியான இவரது மகன் நிகில் குமார் இந்திய மாநிலமான நாகாலாந்தின் ஆளுநராகவும், கேரள ஆளுநராகவும் பணியாற்றியுள்ளார்.
ஆதாரங்கள்
பகுப்பு:கயா மாவட்ட நபர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:பீகார் முதலமைச்சர்கள் பகுப்பு:8வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:1ஆவது மக்களவை உறுப்பினர்கள் பகுப்பு:2006 இறப்புகள் பகுப்பு:1917 பிறப்புகள்
ஜமாலி கமாலி மசூதி மற்றும் கல்லறை
ஜமாலி கமாலி மசூதி மற்றும் கல்லறை (Jamali Kamali Mosque and Tomb) என்பது இந்தியாவின் டெல்லி, மெஹ்ராலியில் உள்ள தொல்பொருள் கிராம வளாகத்தில் அமைந்துள்ள ஒரு கல்லறையாகும். இது ஒன்றுக்கொன்று அருகிலுள்ள இரண்டு நினைவுச்சின்னங்களைக் கொண்டுள்ளது; ஒன்று மசூதி, மற்றொன்று ஜமாலி மற்றும் கமாலி என்ற பெயர்களைக் கொண்ட இரண்டு நபர்களின் கல்லறையாகும். "ஜமாலி" என்ற பெயர் உருது, இருப்பினும் "அழகு" என்று பொருள்படும் "ஜமால்" என்பதிலிருந்து உருவானது. "ஜமாலி" என்பது லோடியின் முகலாயத்திற்கு முந்தைய வம்ச காலத்தில் வாழ்ந்த புகழ்பெற்ற சூஃபி துறவியான சேக் பசுலுல்லாவுக்கு வழங்கப்பட்ட மாற்றுப்பெயர் ஆகும். சிக்கந்தர் லோடியின் ஆட்சியில் இருந்து பாபர் மற்றும் ஹுமாயூனின் முகலாய வம்ச ஆட்சி வரை வாழ்ந்த சேக் ஜமாலி என்ற ஜமாலி பெரிதும் மதிக்கப்பட்டார். கமாலி ஒரு அறியப்படாத நபர். ஆனால் ஜமாலியுடன் தொடர்புடையவர் மற்றும் அவரது முன்னோடிகள் பற்றிய தகவல்கள் நிறுவப்படவில்லை. அவர்களின் பெயர்கள் மசூதிக்கும் கல்லறைக்கும் "ஜமாலி கமாலி" என்று ஒன்றாகக் குறிக்கப்பட்டுள்ளன. ஏனெனில் அவை ஒன்றுக்கொன்று அருகில் புதைக்கப்பட்டுள்ளன. மசூதியும் கல்லறையும் 1528-1529 ஆம் ஆண்டில் கட்டப்பட்டன, மேலும் ஜமாலி 1535 இல் இறந்த பிறகு கல்லறையில் அடக்கம் செய்யப்பட்டார்.
கல்லறை அமைப்பு
வலது|thumb| டெல்லியின் மெஹ்ராலி தொல்பொருள் பூங்கா, ஜமாலி கமாலியின் கல்லறையின் கூரையில் அலங்காரம் ஜமாலி-கமாலியின் கல்லறை 7.6 மீ (25 அடி) சதுர அமைப்பில் ஒரு தட்டையான கூரையுடன் அமைந்துள்ளது. இது மசூதியின் வடக்குப் பக்கத்தில் அமைந்துள்ளது. அறைக்குள், தட்டையான கூரை பூசப்பட்டு அலங்காரமாக அலங்கரிக்கப்பட்டுள்ளது. இது சில குரானிக் கல்வெட்டுகளுடன் சிவப்பு மற்றும் நீல நிறத்தில் வரையப்பட்டுள்ளது. மேலும் சுவர்கள் ஜமாலியின் கவிதைகளில் பொறிக்கப்பட்ட வண்ண ஓடுகளால் அலங்கரிக்கப்பட்டுள்ளன. கல்லறையில் உள்ள அலங்காரங்கள் "ஒரு நகை பெட்டியில் காலடி எடுத்து வைப்பது" என்ற தோற்றத்தை அளிப்பதாக விவரிக்கப்பட்டுள்ளது. ஜமாலி கமாலி மசூதி மற்றும் கல்லறையின் கல்லறை அறையில் இரண்டு பளிங்கு கல்லறைகள் உள்ளன: ஒன்று ஜமாலி, துறவி கவிஞர் மற்றும் மற்றவர் கமாலி. கமாலி பெயருக்கான காரணம், அது ஜமாலியுடன் நன்றாக ஒலிக்கிறது..
அணுகல்
நினைவுச்சின்னம் அமைந்துள்ள மெஹ்ராலி நகர்ப்புற கிராமம் டெல்லியின் அனைத்து பகுதிகளிலிருந்தும் நன்கு அமைக்கப்பட்ட சாலைகள் மற்றும் போக்குவரத்து அமைப்பு மூலம் அணுகக்கூடியது. இந்திரா காந்தி சர்வதேச விமான நிலையம் 18 கி.மீ தொலைவில் உள்ளது. புது தில்லி ரயில் நிலையம் மற்றும் நிஜாமுதீன் ரயில் நிலையம் முறையே 17 கி.மீ தூரம், மற்றும் 16 கி.மீ தொலைவில் உள்ளது. பார்வையாளர்கள் அனைத்து வார நாட்களிலும் நினைவுச்சின்னத்தை கட்டணமிலாமல் பார்வையிடலாம். அருகிலுள்ள மெட்ரோ நிலையம் குதாப் மினார் ஆகும், இது மசூதியிலிருந்து நடந்து செல்லக்கூடிய தூரத்தில் உள்ளது.
வெளி இணைப்புகள்
பகுப்பு:முகலாயக் கட்டிடக்கலை பகுப்பு:தில்லியில் உள்ள பள்ளிவாசல்கள்
சுங்கை பூலோ தொடருந்து நிலையம்
சுங்கை பூலோ தொடருந்து நிலையம் (ஆங்கிலம்: Sungai Buloh Railway Station மலாய்: Stesen Keretapi Sungai Buloh); சீனம்: 万挠火车站) என்பது மலேசியா, சிலாங்கூர், கோம்பாக் மாவட்டம், சுங்கை பூலோ நகரில் அமைந்துள்ள தொடருந்து நிலையம்; மலேசியாவில் மிகவும் பழைமையான நிலையங்களில் ஒன்றாகும்.
1892-ஆம் ஆண்டில் தோற்றுவிக்கப்பட்ட இந்த நிலையம் பல வரலாற்றுத் தடங்களை விட்டுச் செல்கிறது. பொதுவாக இந்த நிலையம் பயணிகள் பரிமாற்ற நிலையமாக செயல் படுகிறது. இந்த நிலையத்தின் ஒரு பிரிவான கிள்ளான் துறைமுக வழித்தடம் வழியாக கேடிஎம் கொமுட்டர் மற்றும் கேடிஎம் இடிஎஸ் தொடருந்துகள் சேவைகளை வழங்குகின்றன.
இன்னொரு பிரிவு புத்ராஜெயா வழித்தடம்; இந்த வழித்தடத்தின் வழியாக (MRT Putrajaya Line) எம்ஆர்டி (Mass Rapid Transit) எனும் பறக்கும் இரயில் அல்லது பெருந்திரள் விரைவு சேவைகளை வழங்குகிறது. இதற்கு முன்னர் இந்த வழித்தடம் (MRT Kajang line) என்று அழைக்கப்பட்டது.
பொது
இருப்பினும், இரண்டு பிரிவுகளும் வெவ்வேறு பயணச்சீட்டு அமைப்புகளைப் பயன்படுத்துகின்றன. புதிதாக கட்டப்பட்ட இந்த நிலையம் 2016 டிசம்பர் 16-ஆம் தேதி திறக்கப்பட்டது; அதே நாளில் காஜாங் வழித்தடத்தின் (Kajang Line) முதல் கட்டத் திறப்பு நிகழ்வும் நடைபெற்றது. இந்த நிலையம் அக்டோபர் 2021 வரை காஜாங் வழித்தடத்தின் வடக்கு முனையாக இருந்தது.
2016 டிசம்பர் 16-ஆம் தேதி, புத்ராஜெயா வழித்தடம் திறக்கப்படும் வரையில், சுங்கை பூலோ நிலையத்தின் எம்ஆர்டி (MRT) பிரிவு; கம்போங் செலாமட் (Kampung Selamat) எம்ஆர்டி நிலையம் ; மற்றும் குவாசா டாமன்சாரா (Kwasa Damansara) எம்ஆர்டி நிலையம் ; ஆகிய நிலையங்களுடன் மூடப்பட்டு இருந்தது.
புத்ராஜெயா வழித்தடத்தின் கட்டுமானம் சூன் 16, 2022-இல் நிறைவடைந்தது; மற்றும் அன்றைய தினம் பகுதி செயல்பாடுகளும் தொடங்கின.
அமைவிடம்
இந்த நிலையம் கோலா சிலாங்கூர் சாலைக்கு (Jalan Kuala Selangor) வடக்கே; சுங்கை பூலோ சாலை (Jalan Sungai Buloh) மற்றும் மருத்துவமனை சாலை (Jalan Hospital) சந்திப்புக்கு அருகில் அமைந்துள்ளது. இந்த நிலையம், முன்னாள் சுங்கை பூலோ தொடருந்து நிலையம் இருந்த அதே இடத்தில் அமைந்துள்ளது. நிலையத்தின் ஒரு பகுதி இன்னும் பயன்படுத்தப்படுகிறது; அத்துடன் புதிய நிலையத்துடன் ஒருங்கிணைக்கப்பட்டும் உள்ளது.
முதல் நிலையம்
முதல் சுங்கை பூலோ தொடருந்து நிலையம் 1892-ஆம் ஆண்டில் திறக்கப்பட்டது. முன்பு காலத்தில், மலாயா மேற்கு கடற்கரை தொடருந்து வழித்தடத்தில் உள்ள பத்து ரோட் சந்திப்பு (Batu Junction) ரவாங் நிலையங்களை இணைக்கும் முக்கிய தொடருந்து நிலையமாக சுங்கை பூலோ நிலையம் விளங்கியது.
பழைய கேடிஎம் கொமுட்டர் நிலையம்
2008-ஆம் ஆண்டில் கிள்ளான் பள்ளத்தாக்கு மின்மயமாக்கல் மற்றும் இரட்டை தண்டவாளத் திட்டத்தின் (Klang Valley Electrification and Double Tracking Project) ஒரு பகுதியாக இந்த நிலையம் புதுப்பிக்கப்பட்டது. இந்த நிலையம் 1995-ஆம் ஆண்டில் கேடிஎம் கொமுட்டர் சேவையின் நிலையங்களில் ஒன்றாக மாறியது.
இந்த நிலையம் முதலில் 2016-ஆம் ஆண்டு வரை ரவாங் - சிரம்பான் வழித்தடத்தில் (Rawang-Seremban Line) இருந்தது. கேடிஎம் கொமுட்டர் சேவையின் மறுசீரமைப்பின் போது இந்த நிலையம் கிள்ளான் துறைமுக வழித்தடத்திற்கு சேவை செய்யத் தொடங்கியது. இந்த வழித்தடத்தில் தற்போது ரவாங் தொடருந்து நிலையம் மற்றும் கிள்ளான் துறைமுக கொமுட்டர் நிலையம் ஆகிய நிலையங்களுக்கு இடையிலான தொடருந்துகள் இயக்கப்படுகின்றன.
மாற்றுத் திறனாளிகளுக்கான மின்தூக்கிகள்
இந்த நிலையத்தில் இரண்டு பக்க நடைமேடைகளுடன் நான்கு தடங்கள் உள்ளன; இரண்டு வெளிப்புறத் தடங்கள், மேலும் இரண்டு உள் தடங்கள். கேடிஎம் இடிஎஸ் அல்லது நிலையத்தில் நிற்காத சரக்கு தொடருந்துகளுக்கான தடங்களாக வெளித்தடங்கள் பயன்படுத்தப்படுகின்றன. மாற்றுத் திறனாளிகளுக்கான மின்தூக்கிகள் கொண்ட ஒரு பாதசாரி மேல்நிலைப் பாலம், நிலையத்தின் இரண்டு தளங்களுடன் இணைக்கப்பட்டு உள்ளது.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:கிள்ளான் துறைமுக வழித்தடம்
கோ. நடேசய்யர்
கோதண்டராம நடேசய்யர் (K. Natesa Iyer, 14 சனவரி 1887 - 7 நவம்பர் 1947) தமிழகத்தில் பிறந்து இலங்கையின் மலையத்தில் குடியேறிய தமிழறிஞர், பதிப்பாளர், அரசியல்வாதி, இதழாசிரியர், எழுத்தாளர். 1924 முதல் இலங்கை சட்டசபையிலும், பின்னர் இலங்கை அரசாங்க சபையிலும் உறுப்பினராக இருந்தவர். ஒற்றன் என்ற புதினத்தை 1915 இல் எழுதி வெளியிட்டார்.
வாழ்க்கைச் சுருக்கம்
நடேசையர் 1887 ஆம் ஆண்டு தமிழகத்தில் கோதண்டராம ஐயருக்கும் பகீரதம்மாளுக்கும் தஞ்சாவூரில் பிறந்தார். தஞ்சை மண்ணிலேயே வளர்ந்த நடேசையர், தமிழ், ஆங்கிலம் ஆகிய இரண்டு மொழிகளிலும் ஆற்றல் மிக்க புலமையுடையவர். திரு. வி.க. கல்லூரியில் கல்வி பயின்றவர். 1910-ஆம் ஆண்டிலேயே வங்கி நிர்வாகம், எண்ணெய் பொறிமுறை, காப்புறுதி ஆகிய துறைகளில் தமிழ் நூல்களை எழுதி வெளியிட்டார். ஆங்கிலேயர்களுக்கு எதிராக வர்த்தகத்தில் தமிழர்களும் தடம் பதிக்க வேண்டுமென்ற நோக்கத்தில், 1914-இல் வணிகர்களுக்காக வர்த்தக மித்திரன் என்ற பத்திரிகையை மாதமிருமுறையும், பின்னர் வாரமொரு முறையும் நடத்தினார். ஒற்றன் என்ற புதினத்தையும் எழுதினார்.
இலங்கைக்கு இடம்பெயர்வு
தஞ்சை மாவட்டத்தின் பல இடங்களில் அரிசி ஆலை உரிமையாளர்கள் சங்கங்களை உருவாக்கினார். அச்சங்கத்தின் கிளை ஒன்றைத் தோற்றுவிக்க இலங்கைத் தலைநகர் கொழும்புக்குச் சென்றவர், அங்கே மலைநாட்டில் இந்தியத் தமிழர்கள் அடிமைகளாகத் தேயிலைச் செடிகளோடு சேர்ந்து நடப்பட்டிருப்பதைக் கண்டு மனம் கொதித்து, இலங்கையிலேயே நிரந்தரமாகத் தங்கினார்.
தேசநேசன் இதழ் வெளியிடல்
1921-ஆம் ஆண்டு தேசநேசன் என்ற நாளிதழைத் தொடங்கினார். நடேசய்யரின் "தேசநேசன்" இதழே, இலங்கையின் முதல் தமிழ் நாளிதழ். இந்தியத் தொழிலாளர்களின் துயரத்தை முதன்முதலாக ஆய்வு செய்து வெளியிட்ட சிறப்பு தேசநேசன் இதழுக்கு உண்டு. தோட்டப்புறத் தமிழர்களின் துன்ப வாழ்க்கையையும், அவர்களை அடிமைப்படுத்திய கரங்களையும் தேசநேசன் மூலம் வெளிச்சமிட்டுக் காட்டிய நடேசய்யர், கொழும்பு நகரில் வாழ்ந்த இந்தியத் தமிழர்களின் வேதனைகளை விவரிப்பதற்காகவே, தி சிட்டிசன் என்ற ஆங்கில வார இதழையும் தொடங்கினார். நடேசய்யரின் பத்திரிகை எழுத்துகளும், பேச்சுகளும் ஆங்கிலேய அரசைத் திணறடித்தன. இலங்கையில் இந்தியத் தொழிலாளர்களைக் காப்பாற்றும் விதமாகத் தொழிற்சங்கத்தைத் தோற்றுவித்த முன்னோடியும் நடேசய்யரே. இறக்குமதி செய்து வைத்திருந்த அடிமைகளை, சகமனிதர்களாக மாற்றி வந்த நடேசய்யரை நாடு கடத்திவிட அரசு பலமுறை முயற்சி செய்தது.
அரசியலில்
1924-ஆம் ஆண்டு நடேசய்யர் இலங்கை சட்டசபையில் மலையகத் தமிழரின் சார்பில் உறுப்பினராக நியமிக்கப்பட்டார். பின்னர் இலங்கை அரசாங்க சபைக்கு 1936ம் ஆண்டில் நடைபெற்ற தேர்தலில் அட்டன் தேர்தல் தொகுதியிலிருந்து தேர்தெடுக்கப்பட்டார். அன்று தொடங்கி, 1947-ஆம் ஆண்டு வரை சட்டமன்றத்தில் நடேசய்யரின் உரைகள் ஒலித்தன. இலங்கை இந்தியக் காங்கிரசுடன் இணைந்து செயற்பட்டார். 1947 நாடாளுமன்றத் தேர்தலில் மஸ்கெலியா தொகுதியில் போட்டியிட்டுத் தோல்வியுற்றார்.
"தமிழ்த்தென்றல்" திரு.வி.க.வுடன் நெருங்கிய தொடர்பு கொண்டிருந்த நடேசையர், திரு.வி.க. வழியிலேயே 1924-ஆம் ஆண்டில், இலங்கையில், தேசபக்தன் என்ற இதழைத் தொடங்கினார். அரசியல் உலகில் மிகச் செல்வாக்குடன் இருந்த போதும், தேசபக்தனில் எழுத நடேசய்யர் தவறியதேயில்லை.
தோட்டத் தொழிலாளர்களின் வாழ்க்கையில் பெரும் மாறுதலை உருவாக்குவதற்காகவே, 1930-இல் மலையகத்தின் தோட்டத்தின் அடிவாரத்தில் குடியமர்ந்தார். தோட்டங்கள் தோறும் சென்று மக்களிடையே உரையாற்றி அம்மக்களை அடிமைத் தனத்திலிருந்து தட்டியெழுப்பினார். நடேசய்யரின் இப்பெரும் பணியில் தோள் கொடுத்த பெருமை, அவரின் மனைவி மீனாட்சி அம்மையையே சாரும். தோட்டத் தொழிலாளர்களை விழிக்கச் செய்ததோடு, தமிழையும் அவர்கள் செழிக்கச் செய்தனர்.
தொழிலாளர்களுக்காக இருவரும் பாடிய "தொழிலாளர் சட்டக்கும்மி' பாடல்கள் தொழிலாளர்களின் இதயத்தில் மின்னலாகப் பதிந்து, அம்மலை முகடுகளில் எல்லாம் எதிரொலித்தன.
"தேசபக்தன்' இதழின் முகப்பில் புதிய மலையக ஆத்திசூடிப் பாக்களை எழுதி நடேசய்யர் வெளியிட்டார். மகாகவி பாரதியின் பாடல்களை இலங்கை முழுவதும் பரவச் செய்த பெருமை நடேசையரையே சாரும். தோட்டத் தொழிலாளர்களை ஏமாற்றும் கங்காணிகளையும், துரைமார்களையும் கேள்விக்குள்ளாக்கிய நடேசய்யரின் பாடல்கள், அத்தொழிலாளர்களின் வாழ்க்கையைக் காட்டும் தேசியகீதமாகத் திகழ்ந்தது.
வெளியிட்ட நூல்கள்
வங்கி நிர்வாகம், எண்ணெய் பொறிமுறை, காப்புறுதி ஆகிய துறைகளில் தமிழ் நூல்களை எழுதி வெளியிட்டார். ஒற்றன் என்ற புதினத்தையும் எழுதினார். இப்புதினம் இரண்டு பாகங்களையும் ஒன்பது அதிகாரங்களையும் கொண்டு 180 பக்கங்களை கொண்டிருந்தது. ஆங்கிலப் புதினம் ஒன்றின் தழுவலாக இதனை அவர் எழுதியிருந்தார்.
உள்ளிட்ட பதினான்கு நூல்களை எழுதியுள்ளார். தொழிலாளர் சட்டப்புத்தகம் என்னும் நூல் ஒவ்வொரு தொழிலாளியின் கைகளிலும் இருந்ததுடன், அவர்கள் பெற வேண்டிய உரிமையையும் பட்டியலிட்டது.
1930 இல் அட்டன் நகரில் குடியேறிய நடேசையர் அங்கு சகோதரி அச்சகத்தை தொடங்கினார். நவம்பர் 25, 1931 இல் தானெழுதிய நீ மயங்குவதேன்? என்ற கட்டுரைத் தொகுப்பை வெளியிட்டார். இவரது மனைவி மீனாட்சி அம்மையார் எழுதிய பாடல்களை இந்தியத் தொழிலாளர் துயரங்கள் எனும் தலைப்பில் இரண்டு பாகங்களாக வெளியிட்டார்.
1933 இல் புபேந்திரசிங்கள் அல்லது நரேந்திரபதியின் நரக வாழ்க்கை எனும் நூலை இரண்டு பாகங்களாக வெளியிட்டார். இந்நூல் இந்தியாவின் பாட்டியாலா மகாராஜா செய்த அக்கிரமங்களை ஆவணப்படுத்தியது. இந்நூலுக்கு இந்தியாவிற்குள் செல்லத் தடை விதிக்கப்பட்டது.
தரவுச் செயலாக்கம்
தரவுச் செயலாக்கம் என்பது தரவில் இருந்து குறிப்பிட்ட வடிவங்களைப் பிரித்தெடுக்கும் செயல்முறை ஆகும். ஒவ்வொரு மூன்று ஆண்டுகளுக்கும் தரவு இரட்டிப்பு அடைவதுடன், அதிகப்படியான தரவு திரட்டப்பட்டதன் காரணமாக, இந்த தரவைத் தகவல்களாக மாற்றுவதற்கு தரவுச் செயலாக்க கருவிகள் மிகவும் பயன்படுகின்றன.
பயன்பாடுகள்
விற்பனை, கடுமையான மேற்பார்வை, மோசடிகளைக் கண்டுபிடித்தல் மற்றும் அறிவியல் கண்டுபிடிப்பு போன்ற மிகவும் பரவலான ஆய்வு நடைமுறைகள் உள்ள துறைகளில் பொதுவாக இவை பயன்படுத்தப்படுகின்றன.